**ՀՀ** Տավուշի մարզպետ Հովիկ Աբովյանի ուղերձը Ուսուցչի տոնի կապակցությամբ

 **Սիրելի ուսուցիչներ,**

 Խորին հարգանքով ու երախտագիտությամբ շնորհավորում եմ Ձեզ, Ձեր մասնագիտական տոնի՝ Ուսուցչի օրվա կապակցությամբ: Ուսուցչի տոնը մեծ խորհուրդ և իմաստ ունի. այն կոչված է մեծարելու մարդկանց, ովքեր նվիրական աշխատանք են կատարում՝ դաստիարակելով ու կրթելով սերունդներ, այն հոգեհարազատ է յուրաքանչյուրին, ով մտահոգ է իր երկրի ու պետականության ապագայով: Գաղտնիք չէ, որ հենց ուսուցչին է վերապահված մեր հայրենիքի վաղվա օրվա ձևավորման առաքելությունը, ինչը դուք կատարում եք պատվով, անտրտունջ, երբեմն նույնիսկ ոչ դյուրին պայմաններում: Վառ օրինակը մեր սահմանամերձ համայնքների ուսուցիչներն են, որոնք իրենց աշխատանքով մեկ անգամ ևս ապացուցում են, որ հայ մարդու համար ուսուցիչ լինելը միայն մասնագիտություն չէ, այլ կոչում: Ժողովրդի վերաբերմունքը նրանց նկատմաբ նույնպես առանձնահատուկ է, նույնիսկ պաշտամունքային: Ծանր ու նվիրական աշխատանքով այսօր Տավուշի մարզում զբաղված են ավելի քան 2000 ուսուցիչներ:

 Մեկ անգամ ևս շնորհավորելով տոնի առթիվ, մաղթում եմ բոլոր ուսուցիչներին առողջություն, ընտանեկան երջանկություն: Խորին հարգանք և խոնարհում բոլոր այն մանկավարժներին, ովքեր արդեն վաստակած հանգստի են անցել: Շնորհակալություն բոլորիդ Ձեր ազգանվեր աշխատանքի համար:

 Շնորհավոր տոնդ Ուսուցիչ: